ཨཱན་གྷ་ཝེ་གི་ན་རེ།དེའང་ནུབ་ཕྱོགས་ཀྱི་དེབ་ཁང་གི་དཔེ་སྒྲོམ་མམ་ཨཱ་མ་ཟོན་གྱི་དྲ་ལམ་དེབ་ཁང་གང་ཡིན་ཡང་།ཕོ་མོའི་བརྩེ་དུང་བརྗོད་པའི་སྐོརཞེས་རིགས་ཡན་གར་བ་ཞིག་ཡོད་ལ།རྒྱལ་ཁབ་འགའ་རེའི་དེབ་ཁང་དུ་དེ་ལ་བརྩེ་དུང་དང་འདོད་པའི་སྐོརཞེས་པའི་སྤྱི་མིང་ཞིག་བཏགས་ཡོད།དེ་ལ་བྱེ་བྲག་ཏུ་རིགས་གཉིས་ཡོད་ལ།གཅིག་ནི་འདོད་བརྩེའི་སྐོརདང་།གཞན་དེ་ནི་ཆགས་སྲེད་ཀྱི་བརྩམས་སྒྲུངཡིན།དེ་དག་གི་ཁྲོད་དུ་རྒྱུ་སྤུས་བཟང་ངན་ཅི་རིགས་ཡོད་པ་དང་།ཧ་ཅང་སྤུས་དག་པའི་རིགས་དཀོན།ཁྱད་དུ་འཕགས་པའི་རྩོམ་རིག་བརྩམས་ཆོས་སུ་ཚུད་པ་ཧ་ཅང་ཉུང་ལ་གཏན་ནས་མེད་པའང་མ་ཡིན།དེའི་ཚོང་ར་ཤིན་ཏུ་འབེལ་བོ་ཡོད་དེ།ལོ་འདི་དག་གི་རིང་ལ་བྱུང་བའི་གློག་དེབ་པར་སྐྲུན་དང་དྲ་ལམ་དེབ་ཁང་གི་དྲིན་གྱིས་བརྩམས་ཆོས་རིགས་དེའི་བརྒྱུད་ལམ་ཇེ་ཡངས་སུ་སོང་ཡོད།ཀློག་མཁན་གྱིས་ཀྱང་ལས་སླ་མོའི་ངང་དུ་དེབ་ཉོ་ཐུབ་སྟེ།ཁྱོད་ཀྱིས་ཨཱ་མ་ཟོན་གྱི་དྲ་ལམ་དེབ་ཁང་ཉུལ་ཙམ་བྱས་པས་ཀྱང་འདོད་བརྩེའི་སྐོར་གྱི་དེབ་བརྒྱ་གྲངས་ཤིག་བདེ་བླག་ཏུ་རྙེད་ཐུབ།དེ་དག་ཐམས་ཅད་ཀྱང་ཚད་ལྡན་གྱི་དཔེ་སྐྲུན་ཁང་ནས་པར་སྐྲུན་བྱས་པ་ཡིན།